Publication: Magyar Közlöny
Issue: MK-2008-120 (Year: 2008, Number: 120)
Era: 2004-2010
Section: szakok, illetve a felsőoktatásról szóló 1993. évi LXXX. törvény szerinti főiskolai vagy
Paragraph Index: 132

8. A mesterfokozat és a szakképzettség szempontjából meghatározó ismeretkörök: 8.1. Az alapképzésben megszerzett ismereteket tovább bővítő, mesterfokozathoz szükséges kötelező alapozó ismeretkörök 19-37 kredit: termesztett növények élettana, szerves és biokémia, alkalmazott talajtan, mezőgazdasági informatika, mezőgazdasági mikrobiológia. 8.2. A szakmai törzsanyag kötelező ismeretkörei 25-40 kredit: növénynemesítés, növénytermesztés, alkalmazkodó talajművelés, növényi biotechnológia, a szántóföldi növények betegségei, a szántóföldi növények kártevői, gyomirtás, integrált növényvédelem, gyepgazdálkodási rendszerek, szakigazgatási és vezetési ismeretek, jogi ismeretek, a növénytermesztés ökonómiája. 8.3. A szakmai törzsanyag kötelezően választható ismeretkörei: 44-64 kredit differenciált szakmai ismeretek 14-34 kredit: a fajtaelismerés és vetőmag-minősítés jogi alapjai, növénynemesítés és fajtafenntartás, transzgénikus növények, vetőmag-feldolgozás, vetőmagvizsgálat, vetőmag-minősítés, ökológiai növénytermesztés, ökológiai növényvédelem, mezei és vizes élőhelyek fejlesztése, földminősítés, kutatásmódszertan, kommunikáció, élelmiszer-növények termesztésének higiéniája, növényi élelmiszerek toxikológiája, posztharveszt technológiák, logisztika, agrártörténet; diplomamunka: 30 kredit.

Source: https://magyarkozlony.hu/hivatalos-lapok/bd4531899146f3aba33c503b4c070e5462302d0f/dokumentumok/fe1bdbe6520c743b8d9c4f9c65478080d558442c/letoltes